Walter Meeuws

Walter Meeuws (s. 11. heinäkuuta 1951) on belgialainen jalkapallovalmentaja ja entinen puolustaja. 

Ura pelaajana

Meeuws aloitti ammattilaisuransa K.R.C. Mechelenissä vuonna 1970. Hän siirtyi kaksi vuotta myöhemmin K. Beerschot VAViin, jossa pelasi kuusi kautta. Menestyksekkäimmät vuotensa 1977 maajoukkueeseen noussut Meeuws pelasi vasta 1970-luvun lopulla ja seuraavan vuosikymmenen alussa. Hän voitti 1979/80 Belgian mestaruuden Club Bruggessa ja myöhemmin kahdesti Standard de Liègessä. Hän edusti kauden 1984/85 myös AFC Ajaxia, mutta pelasi mestaruuteen päättyneellä kaudella vain 11 ottelua. Tämän jälkeen hän palasi kotimaahansa ja pelasi uransa kaksi viimeistä kautta KV Mechelenissä.

Belgian maajoukkueessa Meeuws pelasi 46 A-maaottelua vuosina 1977-84. Hän oli mukana Guy Thysin luotsaamassa joukkueessa, joka voitti EM-hopeaa 1980. Hän esiintyi myös kaksi vuotta myöhemmin MM-kisoissa.

Meriitit pelaajana

 Belgian mestaruus (3): 1980, 1982, 1983
 Belgian Cup: 1987
Hopeaa (2): 1979, 1984
 Alankomaiden mestaruus: 1985
 EM-hopeaa: 1980
 MM-2.kierros: 1982

Ura valmentajana

Meeuws aloitti valmennusuransa Liersessä 1987. Hän nousi 1989 Guy Thysin seuraajaksi Belgian maajoukkuevalmentajaksi, mutta joutui jättämään tehtävänsä ennen MM-kisoja 1990 Thysin palattua tehtäviin. Hän valmensi 1990/91 Sint-Truidensea ja siirtyi sitten Royal Antwerpenin peräsimeen. Hänen johdollaan seura voitti 1991/92 Belgian Cupin mestaruuden ja seuraavalla kaudella Cup-voittajien Cupin. Hänet valittiin Belgian vuoden valmentajaksi 1993.

Menestyskauden jälkeen Meeuws siirtyi KAA Gentin päävalmentajaksi, mutta pesti jäi yhden kauden mittaiseksi. Tämän jälkeen hän luotsasi useita eri belgialaisseuroja, muttei saavuttanut mainittavaa menestystä. Vuonna 2001 hän debytoi ulkomailla luotsaamalla lyhyen aikaa turkkilaista Gençlerbirliğia. Vuonna 2003 Meeuws johdatti Raja Casablancan Marokon mestaruushopealle ja edellisvuonna Afrikan Mestarien liigan loppuotteluun. 

Raja Casablancasta lähtönsä jälkeen Meeuws toimi lyhyen aikaa Al-Gharafa Sports Clubin ja 2006/07 K.S.K. Beverenin päävalmentajana. Kesällä 2009 Meeuws teki kaksivuotisen sopimuksen marokkolaisseura FAR Rabatin kanssa. Meeuws wordt wellicht trainer in Marokko Marraskuussa 2009 hän johdatti seuran Marokon cupin mestariksi. Walter Meeuws wint met Rabat de Marokkaanse beker Meeuws sai potkut tehtävistään maaliskuussa 2010 seurajohtoa tyydyttämättömien tulosten vuoksi. WAC Casablanca retake GNF1 lead

Toukokuun lopussa 2010 Meeuwsistä tuli egyptiläisen Wadi Deglan päävalmentaja. Walter Meeuws new coach of Wadi Degla FC Meeuws luotsasi Wadi Deglan parhaimmillaan Egyptin liigassa sijalle 12. Lokakuussa 2011 Meeuws loukkaantui vakavasti auto-onnettomuudessa Egyptissä. Foot : Walter Meeuws a quitté les soins intensifs Kesäkuussa 2012 Wadi Degla ja Meeuws purkivat sopimuksensa seuran talousvaikeuksien vuoksi. Belgian coach Meeuws quits Wadi Degla by mutual consent

Meriitit valmentajana

 Belgian Cup: 1992
 Cup-voittajien Cup: 1993
 Belgian vuoden valmentaja: 1993
 Afrikan Mestarien liiga
Hopeaa: 2002
 Marokon cup: 2009

Lähteet

Aiheesta muualla

Royal Belgian Football Association: Number of caps 
Profile at weltfussball
Profile at Standard de Liège

Luokka:Belgialaiset jalkapallovalmentajat
Luokka:Belgialaiset jalkapalloilijat
Luokka:Vuonna 1951 syntyneet
Luokka:Elävät henkilöt